《将耕东方感念维斗卧子怆然有作》
明代·徐孚远

荷锄东海复何言，回首亲交总泪痕。曩岁英华联研席，两君名姓各飞翻。

何人为乞王琳首，自古难招屈子魂。独立苍茫无限恨，岫云归尽掩柴门。

作者简介：（1599—1665）明松江府华亭人，字闇公。崇祯十五年举人。与同邑陈子龙、夏允彝等结几社相砥砺为名节。曾荐东阳许都义勇可用，而大吏指都为贼，竟杀之。弘光时以马、阮乱政不出。南都亡，起义兵抗清。松江破，周旋海上诸义旅间，鲁监国任为左副都御史。郑成功每有大事，咨而后行。后死于台湾。